
1 IHIL oratoris muneri gra- 
trus, nihil auditorum ex- 
pectationi jucundius, nihil 


ſaluti publicae utilius ex- 


cogitari potuit, quam ante- 


ceſſorum illuſtrium, de ge- 
nere humano bene meritorum, laudes celebrare, 
benefacta in luce collocare, nomina ſemper cha- 
ra, ſemper honorata ab interitu vindicare. Dupli- 
—o 8 

afficimur voluptate, duplicem percipimus fruc- 


um, uno eodemque opere, et beneficia 
accepta grato recolimus animo, et paria aut, fi 
poſſumus, majora dare, quaſi face praelata duci- 
mur, vel potius admota accendimur. Hoc eſt 


quod ſapientia in primis jubet: Inſpicere, tanquam 


in ſpeculum, in vitas omnium; atque ex aliis ex- 
amplum ſumere. Immortalis igitur HaRVRIUs, 
qui mirum in modum ſapuit, nulla re magis ſapu- 
iſſe videtur, quam in feſto hoc ſolenni inſtituendo, 
memoriae majorum ſacro, qui rem publicam hanc 
medicam condiderunt, conſervarunt, ornarunt, 

auxerunt. Dubitari ſane poteſt, utrum dulce 
an utile in hoc inſtituto magis emineat: dubitari 
vero non poteſt, quin ome tulerit punttum qui 
utile dulti ita miſcuerit. Quam dulce eſt, vir- 
tutes ex oculis ſublatas denuo in conſpectum dari? 
Quamutile, illarum eonſpectu ad honeſtam aemu- 


lationem 


31 
lationem omnes incendi? Optimo atque admira- 
bili hoc conſilio praeclare voluit vir eximius, non 
ſibi, ſed. generi ſuo natus, non uni ſuo ſaeculo, 
ſed futuris omnibus proſpiciens; ut ars medica, 
omnium longe praeſtantiſſima, quippe omnium 
longe utiliſſima, ſuis ipſius ſtudiis et laboribus, 
ſuis ipſius ſeriptis atque inventis quam illuſtris 
facta, altiores tamen gradus, cum in medicorum 
honorem, tum in hominum ſalutem, uſque aſ- 
cenderet. Voluit, ut medicina Britannica, quae 
hoc inſo cogwomine prae Je fert laudem, felicibus 
quibus orta eſt auſpicus, glorioſis prineipiis digna 
procederet, zireſque perpetuo acquireret uh 
Voluit, ut ſcientiam nullis circumſcriptam termi- 
nis exquireret diligentia nullo fine coercenda : ut 
cujus beneficiis nullus ſtatueretur limes, ejus 
praeconiis nullus poneretur modus. Voluit be- 
nefactores noſtros quotannis commemorari, non 

B 2 | modo 

modo quod merendo illi eatenus prodjerunt, ve- 


rum etiam ut aemulis daretur ultra prodire: non 


modo ut aetas praeterita ſuas haberet laudes, ve- 


rum etiam ut ſuccedens ampliores aſſequeretur. 
Voluit, ut quoties reluceſcat hic dies, toties /#- 
um ſolem, ſua fidera agnoſceret orbis medicus : 
toties non modo ſalutaret gratulabundus, verum 


etiam lumen de ſuo lumine accenderet. 


QUEM autem prius ſuſpiciemus, quem prius 
admirabimur, quam ipſum reipublicae noſtrae 
conditorem LiINAcRUM? Qwem prius celebrare 
ſamemus, quam illum, cui 108 noſtraque debr- 
mus? Quem prius ſequi totis enitemur viribus, fi 
paſſibus * non poſſumus, quam chariſſimum 
parentem, optimum patrem? Ab illius laudibus 
jure ordiendum eſt, a cujus beneficiis originem 
duximus. Maxime certatum fuiſſe videtur inter 


artem 


TE 


artem et naturam, utra LINACRUM magis orna- 


ret. Dedit natura ingenii indolem, nihil medio- 
criter, omnia inſigniter meditantem: dedit ars 
doffrinam, quae vim promoveret inſitam, rec- 
toſque cultus, qui peclora roborarent. Cum na- 
tura nullum ingenio ſtatuerat terminum; noluit 
ars ullum poni modum ſtudio. Hinc avidiſſime 
LINAcRus ſitiebat literas, avidiſſime ſitiebat ſci- 
entias; ſed aliis prae omnibus unam illam, quae 
alias omnes ſibi comites deſiderat, medicinae ſci- 
entiam: nihil prius orandum eſſe putans, nihil 
potius enitendum, quam t fit ſibi, ut fit omni- 
bus ſana mens in corpore ſano. Cum vero ſitim 
hanc urgeret, potius quam expleret Oxonia ſua; 
cum foecundiores, quam iſta academia tunc tem- 
poris praebuit, poſtularentur calices qui diſertum 
facerent ; Italos fontes, denuo nuper recluſos, 


omnique ſcientiae copia ſcatentes, feſtinatione 


On 

non minore quam cupiditate petiit. Terras alio 
calentes fole ſapienter, feliciter mutavit; patriae- 
gur exful ſe quoque fugit. Fugit fe rudem, in- 
cultum, illiteratum: redut urbanus, facundus, 
eruditus. Oxoniae reverſus iſtas ſecum advexit 
diſoiplinas, quas antea eo loct fruſtra quaeſiverat. 
Profeſſoris cathedra recte illi delata eſt, qui me- 
dicinae titulum huic adjicere unus potuit. Vidit 
ſolum utriuſque academiae infructuoſu m, non 
quod ſterile eſſet, ſed quod incultum: ille litera- 
rarum ſementem fecit, cui tam opima ſuccrevit 
meſſis, ut exteras noſtrae cito docerent, ex quibus 
ipſae modo didicerant. Leckiones medicas Oxoniae 
et Cantabrigiae, optimis ominibus, poſuit: apta 
COULEGII MEDICORUM futuri tundamenta: certa 
teſtimonia, ſolam ſe velle ad collegium ſuum per 
iſtas academias haberi viam. Quantum in literis 
politioribus, quantum in matheſi, quantum in me- 

dicina 


„ 

dicina inclaruit LINAcRus, teſtantur ſua ſcripta, 
teſtes iſti integerrimi; teſtantur ſuae aetatis ſcrip- 
tores; teftatur uus inſtar omnium Eraſmus. Ad 
aulam, nominis ſui fama, regiſque omnium pru- 
dentiſſimi juſſu vocatus, utraſque partes, et re- 
giae domus valetudinem tutandi, et principis ank- | 
mum erudiendi, non magis libenter ſuſcepit, quam 
egregie explevit. Quin optimae ſpei juvenis, ad 
laudem atque decus, in maxima imperia natus, 
ARTHURUS Walliae princeps, mala ducens avi 
uxorem, vix e pracceptoris tutela emanci patus, a 
medici etiam manu acerba morte abreptus eſt: hoc 
folum LINAcRo ſolatii relicto, quod figua dextre 
medica vita tam amabilis, tam amata defend; poſſet, 
etiam hac defenſa fuiſſet. Sed quid dixi? Walliae 
principis deſiderium, vel inter ſolennia haec gau- 
dia, infandum jubet ablorem renovare ! Nos Wal- 
hae principem, heu qualem! heu quantum! moe- 

rentes 

rentes deſideramus! Nos Britonum, melioriſque 


aevi ſpem tantam, amorem ac delicias humani ge- 
neris, praemature ademptum dolemus! Nunquam 
non dolebimus, quod hic ſubito occiderit, quem, 
optimo patre ſero tamen occidente, regem, pa- 
trem patriae, magnum Magnae Britanniae, en 
quam graviter aegrotantis, medicum, reſtitutorem, 
ſperavimus felici auſpicio oriturum! Nunquam 
non dolebimus, quod hic ante diem clauſerit ſu- 
premum, qui ſingulum diem perdi putavit, quo 
nibil cuiquam praeftitiſſet: qui autem ne unum 
quidem ita unquam perdidit! Nunquam non do- 
lebit ipſa medicina, quod 7am charo capiti impar 
eſſet ſervando: cujus defiderio quis pudor fit aut 


modus! HENRICUS OCTAVUS in regna ſuccedens, 


munificentiſſimus ille literarum patronus, nil mi- 


rum, ſi patris ad exemplum, fi fil affectu LINA- 
eko uſus eſt: nil mirum, fi LINAcRus, ſummus 
ille 


L 9 " 
ille ſapientiae magiſter, praeclare ſcirit ſua vice 
regibus uti. Non ut ſibi ſuiſque honores ambi- 
ret; non ut privatas congereret opes; non ut 


- conſanguineos et neceſſarios locupletaret: ſed ut 


literis atque artibus, non minus utilibus, quam 
honeſtis, patriam ſuam, totumque orbem ditaret. 
In votis erat, artem praecipue medicam, omnium 
primam pariter ac difficillimam, quam dum tam 
longo ſtuduit contingere curſu, multa tulit fecitque, 

| ſudavit et alſit, regio demum auſpicio foveri, at- 
que aptis laribus donari. Praeclarum hoc ſane 
conſilium! Annuente libenter rege, ſanciente ſa- 
pienter ſenatu, en COLLEGIUM REGALE ME DIco- 
RUM LONDINENSIUM! En tertiam ACADEMIAM, 
uni quidem, ſed illi optimae, caeteriſque omnibus 
amiciſſimae, ſcientiae ſacram! Quin LINAcus 
nil actum reputans, ſiquid agendum ſupereſſet, ſo- 
dalitio huic medico aedes etiam ſuas commodavit 


85 C vivus, 

vivus, teſtamento legavit moriturus: vitamque vel 
ipſam gravi praeſidis muneri obeundo, quod ſepties 
recuſante licet ſenecta ſuſcepit, communibus re- 
bus ad extrema invigilans, totam impendit. Sic 
regis ſaluti fimul ac dignitati optime conſuluit; 
ut cum vitam ultra protrahere non poſſet medi- 
cina, aeternam ſervaret regale hoc collegium, ſuo 
nomine, ſuis auſpiciis fundatum: ut cum ſubdi- 
tis diutius dominari negaret natura, darent bene- 
facta in illorum memoria perpetuo regnare, at- 
que elogiis doctorum et bonorum, quod magis 
exoptandum eſt, quam ſceptris, potiri. Sic, 
uno conſilio, et ſuo nomini, et regio honori, 
et humano generi ſimul proſpexit. Sic, uno 
opere, fibi monumentum acre perennius, princi- 
pi glorioſiſſimum immortalitatis trophaeum, po- 
pulo ſanctiſſimum ſalutis templum ſimul erexit. 


PROxME,ð⸗s 

Pro x1Mos illi honores occupavit ſui amantilli- 
mus Calus. Proſpere quidem rebus noſtris, et 
ſingulari fortuna eveniſſe videtur, ut LINAcRo 
proximus, nec longo intervallo proximus, ſeque- 
retur Caius. o certe defenſore, ' talique au- 
xilio tempus egebat. Niſi enim ille adfuiſſet, 
tanguam a machina Deus, tenella haec ſocietas, 
in ipſis fere incunabulis, et, quod omnium du- 
riſſimum eſt, ab iſta manu, qua defendi debuit, 
oppreſſa concidiſſet. Auſi ſunt, qui non didice- 
runt, abrotanum aegris dare : auſoque huic, tam 


temerario, tam ſaluti hominum infeſto, favere 


viſi ſunt ipſarum legum, quae collegio vitam at- 


que ſpiritum dederant, quidam magni nominis 


interpretes; ipſi certe e//eboro aomnique Anticyra 


digni. In arenam vero deſcendens Calus, vin- 
dex atque propugnator acerrimus, ea facundiae 
vi, ea argumenti acie cauſam dixit, ut judices 
| Cz pſos 

ipſos judicio vicerit, fuoque j „ibi gladio aa 
Conſervator idcirco noſter merito habetur Calus: 


qui ſi laudem iſtam non vidiſſet a LIN AcRO oc- 
cupatam, certe equidem fuiſſet conditor. Cum 
autem Londini jam non erat locus, Cantabri- 
giae literatorum ſtabilivit ſocietatem, ſuo nomine 
celeberrimam; quae noſtro huic collegio ſocios 
dedit, dabitque in omne acoum, Calo dignos, dig- 
nos LINACRO: : quae dedit illum unum, quem 
utrumque collegium nunquam non jactabit, HAk- 
VEIUM. Noſtrum ſuo praeſidio ſic tutatum, ve- 
lut alter parens, auxit ornavitque Calus. Ne- 
quid honoris deeſſet; dignos praeſidis officio ritus, 
inſignia digna comparavit. Ne conſiliis deſide- 
rarentur certi denique fines; optimas leges, ſapi pi- 
entiſſima ſtatuta excogitavit. Ne majorum vir- 
tutes memoria exciderent; ne minoribus monita 
atque exempla deficerent; voluit acta noſtra in 


tabulas 


=—_ 
tabulas referri, annaliumque monumentis inſcri- 
bi. Hinc ipſius operae commentarios debemus, 
quatuor fere luſtra complectentes, ubi res noſ- 
trae tam eleganter ſunt deſcriptae, quam praecla- 
re fuerant geſtae. Dum LIN AcRu ſuum jac- 
tat Oxonia, ut juncta manu, parique paſſu, in 
literis excolendis procederet, Caluu illi parem 
oſtentat Cantabrigia; alma mater alia atque ea- 
dem, cum fit utriuſque, qualem decet efſe ſoro- 
rum, facies, 11 aon una, nec tamen drverſa. Cal- 
UM ſpectatis LiINacRo adeo parem ingenii acu- 


mine, adeo parem doctrinae copia, adeo parem 


vitae integritate, adeo parem animi benevolentia, 


et ſingulari in ſuos affectu, adeo demum in om- 
nibus ſimilem, ut vix ſecundum diceretis. Cum 
natura videtur conveniſſe fortuna LIN ARO Cal- 
UM adaequare. Quicquid de uno dicitur, mu- 
tato nomine de altero narratur. Ambo Italas 


adierunt 


tw] 
adierunt academias: ambo reverſi ſuas ditarunt: 
ambo matheſios, artis vero falſum diſtinguere do- 


centis, clavis ſcientiae naturalis penetralia reſeran- 


tis, menſurae divinae terraſgue, tradluſque maris, 
coelumgue profundum dimetientis, continents, con- 
ſtituentis, amore capti, dulcedine tracti: ambo 
ſtudiis humanitatis dediti: ambo Romanas Grae- 
caſque literas excuſſerunt: ambo medicinam ve- 
terem non modo, ut medicos oportet, nocfurna 
werſarunt manu, verſarunt diurna, ſedetiam La- 
tine elegantius loqui fecerunt, quam 'Graece an- 
tea loquebatur: ambo ſcripta porro ſua in lucem 
ediderunt, quae argutum judicis non formidant 
acumen. Uterque medicinae laudibus atque ho. 
noribus cumulatiſſimus: uterque commiſſam ſibi 
habuit regiae valetudinis curam; uterque prae- 
ſidis noſtri officium, an honoris neſcio an curae 
plenius, ſibi ſepties delegatum. Utrumque ſuum 
„ ijncredibili 

 ancredibilt modo conſentit aſtrum. Coelo micant 
medico propitii, gemini fratres, lucida fidera. 


* FUNDAMENTIS reipublicae noſtrae tam felici- 
ter poſitis, tam ſapienter munitis, nihil ultra de- 
fiderabatur, niſi honeſto certamine, laudanda 
contentione, medicinae ſtudia, medicinae bene- 
ficia, pomoeria noſtra ampliare. Succeſſit in hoc 
rerum ſtatu auſpicatiſſime CaLDwALLus, opti- 
marum optimae reginae ELIZABETH AE medicus. 
Ille palaeſtram ſtatim inſtituit, ubi generoſi pu- 
giles vires ſuas ita exercerent, ut /aurea Apolli- 
nea eſſent andi. Lectiones chirurgicas pru- 
dentiſſimo hoc conſilio fundavit, ſtipendio ſatis 
amplo dotavit. Nec diminutionem vel minimam 
ſentit hoc beneficium, quin maximam potius cum 
honoris tum affectus acceſſionem, quod amiciſſi- 


mi Baronis LuMLE11 ſociam agnoſcat manum. 


Nec 

Nec mirum, fi tam benignus ſentiretur CaLp- 
WALLI radius, cujus ortum tam inſolitus, tam 
ſingularis illuſtraverat ſplendor. Egregium enim 


hunc virum, non modo omni laude, verum etiam 


omni lege majorem, uno eodemque die, et ſub 
examen vocatum, et in numerum candidatorum 
adſcitum, et ſocietati adſcriptum, et cenſoria po- 
teſtate donatum, atque uno fere eodemque men- 
ſe, in electorum ordinem cooptatum, id quod ſi- 
bi uni contigit, praeterea nemini, vidit, et vidiſſe 
gloriatur haecce academia. Quam abunde ſpem 
tantam de meritis ſuis conceptam implevit, quam 
praeclare velociſſimo hoc honorum decurſu vi- 
detur dignus, Olympiorum noſtrorum conditor 
primus! Huic ſimilis et ſecundus ſuccedens GUL- 
8TONUs, lectiones pathologicas ſtabilivit. Ter- 
tius his acceſſit CRooNius, qui, muſculares ad- 
Jiciens, cultrum anatomicum, atque ingenium 
medicum 


19 ] 
medicum ulterius exacuit. Quin CALDWALLI 


beneficentiam ut exaequaret felicitas, nihil fa- 


mae ſuae ſplendidius, nihil fortunae laetius con- 


tigiſſe potuit, quam quod iſtam poneret cathe- 
dram, unde, tanguam ex tripode, magnum illud 
naturae arcanum, ab omni aetate ad ſuam recon- 
ditum, reliquis omnibus negatum, ſibi ſoli credi- 
tum, SANGUINIS CIRCUIT UM enuntiavit IMMO R- 
ALIS HARVEIUS. 


MacNno NOMINI adſurgimus omnes! HaRveio 


oriente, FzRREA jam primum MEDICINAE definit 


AETAS: Ac toto ſurgit MEDICO GENS AUREA 


mundo, sbus jam regnat APoLLlo! Nobiliſſi- 


mum illud, ſanguinis circuitus, inventum, gloriam 
HaRVEIO dedit vere immortalem; omni elogio, 
omni monumento longe majorem. Delentur ſculp- 


turae; abolentur imagines; diruuntur marmora; 


D exeduntur 

exeduntur aera: ſed quamdiu fluxus fluvii vitalis, 
refluxuſque, ſuum in ſeſe volventem circulum ſer- 
vabunt, tamdiu HARVE11 honos, Nomengue ſuum, 
laudeſque manchunt. Admirabile hoc 1 inventum 
dedit nobis filum, Ariadnae ad inſtar, quo per 
aditus difficillimos, per caeca et flexuoſa itinera, ad 
morborum monſtra, in corporis labyrintho ſe occul- 
tantia, carneſque humanas depaſcentia, detegen- 
da atque extinguenda ducimur. Quam praegnans 
autem eſt inventorum hoc unum inventum! Quam 
plena veritatum haec una veritas! Materiae ſi- 
milis, in partes innumeras diſtribuenda, nec tamen 
unquam exhaurienda! Quot enim inſignes viri, Aa- 
ta hac porta, varias oeconomiae vitalis vias, varia 
inſtrumenta, alius alium indagarunt, atque ex te- 
nebris eruerunt! WHARTONUs glandulas; GL1s- 
SONUS hepar, ventriculum, inteſtinaz WILLISI- 


vs cerebrum, genus nervoſum; LowERUs cor; 


CRoNlus 


4 
CRooNIUs muſculos, maxima cum laude excuſ- 
ſerunt. HARvEII genius, tanquam fol medicinae, 


in ſyſtematis centro conſtitui videtur: circa 


quem, quot praeclara volvuntur lumina, radiis ab 
illo derivatis reſplendentia! Tu quantum efful- | 
ges HARVEILE ſidus, cum tot tantoſque habeas ſa- 
tellites! At non fatis fuit Har ve1o, artem famam- 
que ſtudiis atque inventis amplificaſſe, niſi res 
etiam noſtras opibus augeret: niſi amore plus 
quam paterno nos filios complecteretur. Ne de- 
eſſent literatorum domicilio literae; bibliothecam 
condidit, librorum aon curta ſupellectile inſtruxit, 
curatorem amplo cum ſtipendio aſſignavit. Ne 
deeſſet ſociis ipſa ſocietas, liberali colloquio, ju- 
cundoque convictu ſuſtentanda; non modo coe- 
naculum conſtruxit, verum etiam menſam ap- 
poſuit: praeter illam cenſorum menſtruam, hanc 
annuam, hanc ſolennem. Tu autem, beatiſſi- i 
Da me 

me ſenex, quantum ingenio, tantum amore om- 
nes viciſti ! Te exemplum dediſti tam ſingulare, 
tam inauditum, ut cum admiratione obſtupeſci- 
mus, et vix fidem adhibemus! Non ſatis habuiſti 
nos filios tuos haeredes deſignare: quin cum tar- 
dior tibi acceſſurus videretur ſupremus dies, quam 
pati poſſet tam benevolus animus; ne per hunc, 
quaſi beneficentiae tuae invidentem, ulterior nec- 
teretur mora; in pleno tuorum conſeſſu, patri- 
monio tuo te exuens, id omne in praeſidis manus 
tradidiſti; fruſtraque reclamante notiſſimo iſto 
juris effato, Nemo eſt haeres viventis, feciſti, ut 
ad nos te vivo obveniret haereditas. O benefi- 
centiam admirandam! Hanc, uni tuo nomini de- 
bitam, hanc, uno tuo nomine dignam, jure dica- 


mus HARVEHIANAÄ MM! 


Sl ſilerem ego, loquerentur hi parietes, loque- 


rentur 

rentur hae aedes, atque HAME1UM laudarent. Cum 
tam rara temporum contigerit infelicitas, quae nec 
magiſtrum „ nec libertatem pati potuerit p delirante 
primum rege, delirante dein populo, quorum uter- 
que capite tandem pleclitur; ſub improborum haſ- 
ta ponitur collegium. Poſitum Hame1vs, non ſi- 
bi, ſed nobis, grandi pecunia redemit. Cum infor- 
tunio, ut fit, infortunium inſequente, tam immane, 
tam vorax eruperit incendium, quod nobiliſſimum 
hoc univerſi orbis emporium in cineres fere to- 
tum ita redegerit, ut miremur quantillum fluxerit 
temporis ſpatium inter civitatem maximam et nul- 
lam; dum facris ipſis non pepercit aedibus, noſ- 
tros etiam proftravit lares. Proſtratos HANET- 
vs, liberali manu, auſpicatiſſimoque exemplo, 
reſtitui curavit; fecitque, ut a flammis ac ruinis 
pulchriores multo eniteſcerent, novoque ſeipſos 


ſplendore antecellerent. Deerant etiamnum coe- 


naculo 

naculo ornamenta: id ut exquiſita manu elegan- 


tiſſime ornaretur, ſumptibus ſuis cavit Hame1- 
vs. Deerant noſocomiis peritiores medici: ut 
nunquam defuerint ex ordine ſociorum peritiſſi- 
mi, honeſta praemia aſſignavit HAMEI1Us. De- 
erat praeſidis officio honorarium: perpetuum ſta- 
bilivit HAME Ius. Oratoris parcum nimis vide- 
batur: duplicavit igitur HA IU. Deerant 
collegio ſuſtentando praedia: lauta et fructuoſa 
legavit HAuE Ius. Qui tam in copia, quam 
varietate benefaciendi adeo excelluit, merito ap- 


pellandus eſt, inſignis ille benefactor HaME1us. 


Max1mi honoris pariter ac hbeneficii quaſi im- 
memor exprobrarer, ſi nobiliſſimus Marchio Dok- 
CESTRENSIS ſilentio praetermitteretur. Vir na- 
talium amplitudine illuſtris: doctrinae et virtu- 
tis ſplendore illuſtrior. Ab alma matre Canta- 

brigienſi 

brigienſi inſtitutus, literis ſe totum dedidit. Cum 
vero valetudinem, inexplebili ſcientiarum cupi- 
ditate, nimiaque ftudiorum intentione graviter 
labefactatam, integram reſtituerit optimum Har- 
vEII ipſius conſilium; tam medicinam quam 
medicos adeo amavit et coluit, ut vel ſocietatem 
noſtram petere dignaretur: quam ut ſumma ejus 
doctrina vendicare potuit, ita prima dignitas - 
pernari noluit. Nec mirum, cum ſeipſum dedit, 
ſi bibliothecam ſuam praeſtantiſſimam nobis de- 
derit. Donum ſane regibus ipſis invidendum: 
ſi pretium reſpiciamus, nonnullis aureorum mil- 
libus aeſtimatum; ſi donantis animum, prorſus in- 
aeſtimabile. Ita merendo ſui memores omnes 
omnium aetatum medicos fecit hic medicorum 
nobiliſſimus, idem ac nobilium eruditiſſimus. 
Quinetiam album noſtrum Marchionis nomi- 


ne ſic inſignitum, hoc tanto exemplo, vel altiſ- 


ſimum 

ſimum nobilitatis gradum aſcendit. Hujuſce 
enim veſtigiis inſiſtentes, ſocietatem noſtram 
ſumma titulorum dignitate illuſtrarunt Ducum 
par nobile, ille RichMOoNDENSISs, hic MoNTA- 
CUTENSIs. Uterque tam egregia benevolentia, 
tam inſigni humanitate praeditus; uterque tam 
cupidus prodeſſe, vitaeque malis, quantum in 
ſe erat, mederi; ut ſi non ordini, ſaltem animo 
ſuo, locus inter medicos daretur digniſſimus. 
Ambo ita morum, atque virtutum ſimilitudine 
conjuncti; ita, quaſi geminum fratrum nobili- 
um ſidus, in coelo reſplendent noſtro; ut ſimul 
ſemper debeant ſuſpici, ſimul ſemper debeant 
laudari. Ambo ita amicitia, vitaque ipſa uniti; 
ut cum hunc, quaſi communis anima e partem, 
rapuerit maturior vis, ille quid moraretur altera, 
nec charus aeque, nec ſuperſtes integer ? Idem 
ille annus procerum ordini tam inimicus, tam 


funeſtus, 


E 


funeſtus, utramque duxit ruinam. Quantum 


orbis debeat univerſus tam ſplendidis benevolen- 


tiae et beneficentiae exemplis, pro dignitate di- 
cere verba deficiunt. Quantum nos tantis debea- 
mus patronis, quorum titulis, pariter ac virtuti- 


bus, tabulae noſtrae tamdiu ſuperbierunt, jam or- 


batae ſatis loquuntur. Quantum ipſe debeam, 


tacere malim, ne mea nimium ſorte gloriari vi- 


dear. 


Com novae atque certioris medicinae glorioſa 
fundamenta jacuerat HARVEIus, eam praxi ſua, 


ſcriptiſque, mirum quantum erexit SYDENHA= 


Mus. Ille tam fidas, tam accuratas morborum 


hiſtorias contexuit; ſuaſque ſingulas curationes, 


tam plane, tam perſpicue expoſuit; ut vel ae- 


gris ipſis adſidere, et quae deſcribuntur acta, non 


tam legere, quam agere noſmetipſi, videamur. 
E Hippocrates 


. 


3 
Hippocrates hic Britannicus hypotheſes medicas, 
bellulas iſtas conjecturarum nubes, quas pro ve- 
ritatis Junone, captare atque amplecti folent, 
qui medendi fcientiam rapere potius, quam ſecta- 
ri cupiunt, lumine ſuo diſpulit penitus, ac diſſi- 
pavit. Opinionum comme nta, quae delet dies, ille 
maturius delevit: Naturae judicia, quae dies idem 
confirmat, ille praevertendo confirmavit: pro- 
pter acumen et diligentiam in obſervando, pro- 
pter lucem ac facilitatem in explicando, propter 
fidem atque integritatem in communicando, nun- 
quam obliviſcendus, aunquam non laudandus 


SYDENHAMUS. 


Hu oss in praxi exemplum ſequutus eſt, famam 
vero fu peravit, qui ad ſummum medicinae apicem, 
non tam adſurrexiffe, quam evolaſſe videtur 
RADCLIVIUS. dat in erat tam parabile, 


tam 

tam facile judicium; ut crederent eum omnes, 
uam fieri medicum, ſed naſci. Tantam ſui opi- 
nionem in omnibus excitavit; ut nemo eſſet qui 
non illum, tanquam divum ſalutis, pene adora- 
ret. Miniſtrum quidem, quod medici eſt, na- 
turae ſe praebuit: ſed ea arte praebuit 5 ut non 
tam dominam ſequi, quam ducere videretur. 
Novit, quod maxime ad artem pertinet, et neſci- 
re malam eft, ubi parum, ubi nihil, ubi omnia 
medicum agere oporteat : ubi conſiſtere et victo- 
riam expectare, ubi feſtinare et praeripere, pru- 
dentius ſit in medicina imperatoris conſilium. 
Nonnunquam Caeſaris celeritate uſus, ad mor- 
bum vent, vidit, dicit. ſaepius Fabii patientiam 
imitatus, cunc lands ſalutis rem reſtituit. Parvu- 
la, ſed expertiſſima, medicamentorum manu, to- 
tus militabat, totus nitebatur: tanto caeteris in 
medendo felicior, quanto in remediis ſimplicior. 
2 Magnus 


[28] 
Magnus in vita ſplendor, major in verbis vis at- 
que auQtoritas, maxima in ore valtugue dignitas, 
ne dicam majeſtas, hunc medicorum facile prin- 
cipem oftentarunt. Cum vero non eloguentia, 
fed remediis curentur morbi; cum ipſa medicina 
Sſpeftetur agendb; literas, quas ideo jactare dedig- 
nabatur, neſciviſſe, contempſiſſe fertur. Quanti 
re autem vera literas aeſtimavit; teſtor inſtituti- 
onem ſuam Oxoniae celeberrimam, arti noſtrae 
omni ſcientia, domi foriſque, excolendae dicatam: 
teſtor bibliothecam Radclivianam, omnium lon- 
ge ſplendidiſſimam, ea qua par erat celebritate, 


literis nuperrime conſecratam. 


SUCCESSIT, qui meritis modo laudatis non ſo- 
lum eminuit, ſed etiam cumulo id unum quod 
defuit ampliſſime adjecit, humaniſſimus FREIN- 


bus. Hic non medicinam magis, quam medicos, 


amavit 

amavit et coluit: nec ſuperbiens, nec vel con- 
tentus, quod ipſe adeo eſſet inſignis, niſi et ali- 
os, quantum fieri potuit, ſui ſimiles efficeret. 
Quantumcunque ſeivit; et quantum ſeivit! nihil 
ſe ſcire credidit, niſi faceret id alii itidem ut 
ſcirent : illud utique animo perſuaſiſſimum ha- 


bens, omnem ſcientiam communem eſſe the- 


ſaurum, non in arca privata ſeponendum, ſed 
in publicum aerarium ſedulo conferendum. Ar- 
cana aut in ſcientia, aut praxi venditare, dede- 
cus putavit, medico liberali ac ingenuo maxime 
indignum : quippe qui vel habet et celat invidus, 
vel falſo jactat ſubdolus, utroque nomine con- 
temptui habendus. Non ille 2 urebat fulgore, 
non praegravabat artes infra ſe poſitas, ſed 
ſua, quaſi communi, luce illuſtrabat, anima- 
bat : vivus idem, quam extinctus, magis ama- 
bilis; nunquam non amandus, nunquam non 


amarus. 


tee 

amatus. Nihil magis cordi fuit, nihil arden- 
tioribus optavit votis, quam commodo et honori 
hujuſce ſocietatis inſervire; quam ſi plendorem at- 
que auctoritatem, undique qua potuit, adaugere: id 
quod amplitudine ſua quam maxime effecit, at · 
que efficiet ſemper ſui memoria. Nulla de il- 
us eruditione mover! poſſit quaeſtio, cum ad 
hominum notitiam atque exiſtimationem, ipſe 
ſeribendo viam aperuit: ut quam bene artis 
ſuae fundamenta jacuerat, non ex vulgi opi- 
nione, ſed doctorum judicio conſtaret. Fruſ- 
tra autem ſumus, fiquid adjici poſſe credimus 
iſtius famae, ac laudibus, quas ſua ipſius ſcrip- 
ta abundiſſime cumulant, tutiſſime cuſtodiunt, 
e 8 Nan = 


Nux, beiden eſt Hal kus, ip- 
0 noſtri aunpuem oblitus. Quantum docrri- 


nae, 


[a] 


nae, quantum amor! ſuo debemus! Ut doc- 


ti eſſemus dum in vivis erat, ſuo exemplo, ſuis 


conſiliis cavit: ut poſt mortem ſcientia nos 
inſtrueret, ad libros coemendos grandem pecu- 


niam legavit. 9 


PELLETTvs optimo jure laudandus eſt; qui 


omni doctrinae laurea, omni virtutis et digni- 


tatis praeſidio, cathedram noſtram implevit, or- 
navit. Si SANGUINIS CIRCUITUM ore Delphi- 


co edidit HARvEI Us; carmine Poeonio cele- 


bravit, ſacravit PELLETTUus : Phoebo patre fili- 


us uterque dignus. 


LaupanDus PLUMTREUs, honoris noſtri cul- 
tor aſſiduus, cuius ipſe pars magna fuit > me- 
dicinae ſimplicis, quippe verae, amicus; phar- 


macopoeiae ſimplicioris curator, auctor. 


LAUDANDUS 


[32] 

 LavpanDus omni nomine Juxlxus; inti- 
ma matheſios, medicinae, literarum artiumque 
univerſarum notitia inſignis. Hanc vero ſingu- 
larem laudem ſibi propriam fecit: quod ſuis 


calculis, ſuis rationibus innixa, uſque eo pro- 


ceſſerit variolarum, quae non ita pridem inſti- 
tuta eſt, inſitio dicta; ut ſpes fit, morbum hunc 


foediſſimum, et vultui et vitae, heu! ni- 
mis infeſtum, brevi a chartulis hebdomadali- 
bus eſſe exſulaturum, lethali ſigno non amplius 
notandum. Quem autem honoribus ſummis, 
diutiniſque dignum, ſua fama, ſua ſcripta de- 
monſtrant, hunc tantum cathedrae noſtrae o/- 


tendunt fata, nec ultra efſe ſinuut. 


VivoRuM laudes aggredi non audeo; quan- 
quam nullus pateat, aut jucundior, aut uberi- 


or dicendi campus: quoniam, ne aſſentatio in- 


genuis 


[98] 
genuis imputetur; ne virtus ipſa non ad imum 
fervetur ; jubet inſtituti lex atque ratio, ut poſt- 
humae ſolum dentur : ut nihil fas fit laudare, 
viſi quod Libitina ſacraverit. 


Tor tantiſque illuſtrata patronis, quorum 
praeconiis immorari, / quantum cuperem poſ 
ſem quoque, non ſinerent temporis anguſtiae, 
LiNAacRo duce, et auſpice LINAcRO, gloriam 
aeternam conſequuta eſt reſpublica noſtra. III 
tamen nonnunquam id contigit, quod regium eſſe 
dicitur, Bene agere, et male audire. Delicati ni- 
mirum homines, qui voluptate, non uſu, omnia me- 
tiri ſolent, quicquid gulae minus placuerit, tanquam 
corpori inimicum damnant: nec ſanari minus mo- 
leſtum, quam aegrotare miſerum putant; dum tam 

remedii, quam morbi taedium pariter afflixerit. Qua- 
ſi medicina ſ fit morbus! Hine empiricorum 
F . 


[ 34]. 


dolis ac fallaciis facilis praebetur anſa: qui cum 
certiſſimam promittant ſalutem, eamque unico om- 


nipotente, quod venditant, arcano redimendam, 
tantam fidem, vel potius | dementiam apud hu- 


juſce gregis aegros inveniunt; ut hi, ſcientiae 


licet cathedram contemnere audeant, ignoran- 
tiae tamen crepidam demiſſe oſculentur; et capita 
| ſua non dubitent credere, quibus calceandos nemo 
prudens committeret pedes. Verum enimvero, Ipſa 
. cupiat ſalus, ſervare prorſus non poteſt hanc fami- 
liam. Mortis mille modos invenit luxuria; mille 
ſalutis ſola dabit medicina. Miflis 1 igitur, et in 
malam rem abire juſſis, qui fungi una nocte naſ- 
cuntur medici; qui fungi quoque pereunt, nullam 
poſt ſe memoriam relinquentes, niſi effraenatae au- 
daciae, craſſaeque i ignorantiae; ; quae ſeges em piri- 
cos zulit, atque omnibus antis -feret: nihil nobis ” 
reſtat, niſi in ſign ia anteceſſorum noſtrorum exempla : 


. 
ſequi 3 


* 7 
* - 
— 


8 
ſequi; et medicinam veram, ſcientiae ſtudioſiſſi- 
mam, utilitatis amantiſſimam, fraude et fuco alie- 
niſſimam, fidiſſimam naturae miniſtram, ſalutis 
cuſtodem rigidumgque ſatellitem, omni ſtudio, uſu, 


ac labore excolere, omni virtutis et doctrinae fruc- 


tu ornare, omni dignitatis, concordiae, et beneyo- 
lentiae praeſidio munire, atque ab omni prorſus op- 
probrio vindicare. Longiorem ſane orationem majo- 


rum memoria 2 ſtra certe virtus breviorem. 

